**LĒMUMS**

Liepājā

|  |  |
| --- | --- |
| 2021.gada 11.novembrī |  Nr.434/15(prot. Nr.15, 29.§) |

Par zemesgabala Ābeļu ielā 18 nomas

līguma termiņa pagarināšanu

Lai racionāli rīkotos ar pašvaldības mantu, zemesgabalu, uz kura atrodas citai personai piederošs ēku (būvju) nekustamais īpašums un kurš šobrīd nav nepieciešams pašvaldībai tās funkciju veikšanai, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 7., 8., 17. un 137.punktu, izskatot [..] 2021.gada 19.oktobra iesniegumu, Pilsētu zemes nomas līgumu, kas 2013.gada 1.februārī noslēgts starp Liepājas pilsētas pašvaldību un [..], Liepājas valstspilsētas pašvaldības Nekustamo īpašumu jautājumu konsultatīvās komisijas 2021.gada 25.oktobra priekšlikumu (sēdes protokols Nr.14) un Liepājas valstspilsētas pašvaldības domes pastāvīgās Pilsētas attīstības komitejas 2021.gada 4.novembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Pagarināt [..] līguma par zemesgabala Ābeļu ielā 18 (kadastra Nr.1700 012 0762), Liepājā, 1259 kv.m platībā iznomāšanu termiņu uz laiku līdz 2031.gada 31.decembrim nekustamā īpašuma, dzīvojamās ēkas (kadastra apzīmējums 1700 012 0762 001), uzturēšanai un apsaimniekošanai

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2013.gada 1.februārī noslēgtajā Pilsētu zemes nomas līgumā par zemesgabala Ābeļu ielā 18 (kadastra Nr.1700 012 0762) iznomāšanu grozījumu un izteikt līguma II.sadaļas "Līguma termiņš" 2.1.punktu šādā redakcijā:

"2.1. Līgums stājas spēkā 2012.gada 1.janvārī un ir spēkā līdz 2031.gada 31.decembrim".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt Pilsētu zemes nomas līguma grozījumu.

4. Gadījumā, ja [..] vainas dēļ grozījums 2013.gada 1.februārī noslēgtajā Pilsētu zemes nomas līgumā par zemesgabala Ābeļu ielā 18 nomu netiek noslēgts viena mēneša laikā no lēmuma pieņemšanas dienas, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |